# Pedro Eugenio Granjo Morcillo

Pedro Eugenio Granjo Morcillo (Castelló de la Plana, 27 de novembre de 1987) és un lluitador de Karate Kyokushin, Kick Boxing i Arts Marcials Mixtes (MMA).
Va començar la seua formació en les arts marcials als 7 anys amb la disciplina de Judo, per més tard afegir Taekwondo, disciplina que va aprendre de mà del seu oncle Eugenio Granjo. Va entrenar en diferents disciplines, com Jiujitsu, Muay Thai, Sanda i Karate Shotokan, per finalment centrar-se en Kyokushin i Kick Boxing, tant com entrenador com competidor.

## Carrera esportiva

Al llarg de la seua llarga trajectòria esportiva, Pedro Granjo ha aconseguit diversos títols en diferents disciplines, sent l'únic espanyol a aconseguir el campionat nacional en 3 modalitats de combat: Karate, Kick Boxing i MMA.
Entre els seus assoliments més recents, destaquen:

### Low Kick Championship

Després d'aconseguir tres victòries consecutives contra David Ronin., Anass Banan, i l'algerià Hadmed Anes Habadi, Pedro Eugenio Granjo es va posicionar com el número u del raking mundial de Low Kick Championship el 8 de febrer del 2025, a Meliana, València.

### Karate Kyokushin

Campió europeu de Kyokushin Karate, i diverses vegades campió d'Espanya de pes lleuger -70 kg.
Ha disputat diversos Open Nacional de Karate Kyokushinkai en diferents pesatges: -70, -75, -80 i Open. També va ser campió del Open Nintai kyokushin-kan en 2022.

### Kick boxing K-1 Rules

Campió Autonòmic per la FKMCV.
Campió nacional de Kick boxing sota les federacions WKA, FEKM i WAKO.
Primer espanyol en lluitar en la lliga professional de Kick boxing KWU Senshi, participant en la 8a edició contra Dragomir Petrov a Bulgària.

### MMA

Primer espanyol a guanyar el primer titulo Nacional oficial de MMA per la federació de lluites Olímpiques, disputant el cinturó professional de la promotora Mix Fight Events contra José Luis Zapater Aguirre "Titin".

### M-1 Global

Pedro Granjo va competir en la lliga russa M-1 GLOBAL, amb un palmarès de 3-2-0, arribant a lluitar contra el campió asiàtic Damir Ismagulov.

## Característiques personals i estil de combat

Amb una alçada d'1.70 metres, i un pes aproximat de 70 kg, Pedro Eugenio Granjo es distingeix pel seu estil de combat basat en Karate Kyokushin, el qual combina amb tècniques de Kick boxing i MMA.

## Entrenament

Actualment, Pedro Granjo entrena i imparteix formació de Kyokushin, Kick boxing i MMA en el club Temple Marcial Castelló, situat a Castelló de la Plana. També imparteix classes de Kyokushin en altres poblacions, com Almassora i La Pobla Tornesa.

## Delegació de Karate Kyokushin

Pedro Eugenio Granjo és delegat a Espanya de l'organització internacional de Karate Kyokushin, Kyokushin World KyokushinKaikan

## Referències

* ↑ «ESPAÑA : 8 JUNIO 2024» (en castellà). Low Kick Championship. [Consulta: 14 febrer 2025].
* ↑ «PEDRO EUGENIO GRANJO» (en castellà). Low Kick Championship. [Consulta: 14 febrer 2025].
* ↑ Sidro, Xavi. «Pedro Eugenio Granjo se corona como el n.º 1 del Ranking mundial en Lowkick Championships» (en espanyol europeu). Cadena SER, 11-02-2025. [Consulta: 14 febrer 2025].
* ↑ http://www.vivecastellon.com. «Pedro Eugenio Granjo se corona como el n.º 1 del Ranking mundial en Lowkick Championships castellón Noticias Castellón y provincia» (en castellà). www.vivecastellon.com. [Consulta: 14 febrer 2025].
* ↑ Lowkick. «PEDRO EUGENIO GRANJO EN EL NUMERO 1 DEL RANKING» (en castellà), 08-03-2025. [Consulta: 11 març 2025].
* ↑ «PressReader.com - Digital Newspaper & Magazine Subscriptions». www.pressreader.com. [Consulta: 16 febrer 2025].
* ↑ «Casanova reconoce el esfuerzo de Pedro Eugenio Granjo tras proclamarse campeón de España de Kick Boxing» (en castellà). elperiodic.com. [Consulta: 16 febrer 2025].
* ↑ Digital, Redacción. «Almassora homenajea al campeón de España de Kick-Boxing» (en castellà). COPE, 08-05-2013. [Consulta: 17 febrer 2025].
* ↑ «Fight card SENSHI 8» (en anglès americà). SENSHI I A spectacular martial arts arena. [Consulta: 16 febrer 2025].
* ↑ «Video SENSHI 8» (en anglès americà). SENSHI I A spectacular martial arts arena. [Consulta: 16 febrer 2025].
* ↑ «Casanova felicita a Pedro Eugenio Granjo tras proclamarse campeón de España de Artes Marciales Mixtas» (en castellà). elperiodic.com. [Consulta: 16 febrer 2025].
* ↑ «Damir Ismagulov vs Pedro Eugenio Granjo, M-1 Challenge 59 — The official website of M-1 GLOBAL». m-1global.com. [Consulta: 22 febrer 2025].
* ↑ «加盟道場一覧｜国際空手道連盟ワールド極真会館». www.world-kyokushinkaikan.org. [Consulta: 14 febrer 2025].

## Enllaços externs

* Perfil a Tapology
* Perfil en ESPN Esports
* Perfil de la M-1